ཀོང་སྤྲུལ་དང་ཀརྨ་བཀྲ་ཤིས་ཆོས་འཕེལ། .



37
•
རྩོམ་པ་པོ་ངོ་སྤྲོད་མདོར་བསྡུས།
《ཀོང་སྤྲུལ་ཡོན་ཏན་རྒྱ་མཚོའི་རྣམ་ཐར་》ལས་《འདུ་ཤེས་གསུམ་ལྡན་
སྤོང་བ་པའི་གཟུགས་བརྙན་པདྨ་གར་གྱི་དབང་ཕྱུག་འཕྲིན་ལས་འགྲོ་འདུལ་
རྩལ་གྱི་རྟོགས་པ་བརྗོད་པ་དུམ་བུ་སྨིག་རྒྱུའི་བདུད་རྩི་》དང་། 《ཕྱོགས་མེད་
རིས་མེད་ཀྱི་བསྟན་པ་ལ་འདུན་ཤིང་དགེ་སྦྱོང་གི་གཟུགས་བརྙན་འཆང་བ་བློ་
གྲོས་མཐའ་ཡས་པའི་སྡེའི་བྱུང་བ་བརྗོད་པ་ནོར་བུ་སྣ་ཚོགས་མདོག་ཅན་》ཞེས་
པ་གཉིས་ཀྱི་རྩོམ་པ་པོ་ཀོང་སྤྲུལ་ཁོང་ཉིད་ཡིན། 《རྗེ་ཀུན་གཟིགས་འཇམ་
འགོན་ངག་གི་དབང་ཕྱུག་ཡོན་ཏན་རྒྱ་མཚོའི་རྣམ་ཐར་ངོ་མཚར་ནོར་བུའི་སྣང་
བ་》དང་། 《གསུང་འབུམ་ ཪིན་ པོ་ ཆེ་ རྒྱ་ ཆེན་ བཀའི་ མཛོད་ཀྱི་ དཀར་ཆག་
མདོར་བསྡུས་ཟབ་རྒྱས་རྒྱ་མཚོ་མཐའ་ཡས་ལ་འཇུག་པའི་གྲུ་བོ་》ཞེས་པ་གཉིས་
ཀྱི་མཛད་པ་པོ་ཀོང་སྤྲུལ་ཁོང་གིས་དཔལ་སྤུངས་ཆོས་འཁོར་གླིང་དུ་བཤད་གྲྭའི་
གཙོ་སྐྱོང་མཛད་སྐབས་དང་། དེ་མིན་ཟབ་རྒྱས་གསུང་གི་བདུད་རྩིའི་དཔལ་ལ་
ལོངས་སྤྱོད་པའི་ཐུགས་སྲས་དུ་མའི་ནང་ནས་ཀརྨ་བཀྲ་ཤིས་ཆོས་འཕེལ་ཞེས་པ་
དེ་ཡིན་ལ། འོན་ཀྱང་དེའི་སྐོར་ཡབ་ཡུམ་གྱི་མཚན་དང་། འཁྲུངས་འདས་
སོགས་ཀྱི་ལོ་རྒྱུས་ཡིག་ཆ་ཞིབ་ཏུ་མ་རྙེད་པས་འགོད་ཐབས་བྲལ།



•
39
སྤྱི་དོན་དང་པོ། འདུ་ཤེས་གསུམ་ལྡན་སྤོང་བ་བའི་གཟུགས་
བརྙན་པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་
རྩལ་གྱི་རྟོགས་པ་བརྗོད་པའི་དུམ་བུ་སྨིག་རྒྱུའི་
བདུད་རྩི་ཞེས་བྱ་བ་བཞུགས་སོ༎
ཀོང་སྤྲུལ་ཡོན་ཏན་རྒྱ་མཚོ།
རྡོ་རྗེ་འཆང་པདྨ་ཉིན་བྱེད་དབང་པོའི་ཞབས་ལ་སྒོ་གསུམ་གུས་པ་ཆེན་
པོས་ཕྱག་འཚལ་ལོ༎ འཁྲུལ་སྣང་ཡིད་སྲུབ་གཡུལ་ལས་རྣམ་རྒྱལ་ཏེ། འཁྲུལ་
མེད་ཆོས་སྐུའི་གནས་ལུགས་རྗེན་ ཅར་དུ།༎ གཟིགས་ པས་ རྟོགས་ གྲོལ་ དུས་
མཉམ་མཆོག་བརྙེས་པ། བཀའ་བརྒྱུད་རིན་ཆེན་རྣམས་ཀྱིས་བྱིན་རླབས་སྩོལ༎
སྐྱེ་བས་ཐོབ་དང་སྦྱར་བརྩོན་མཐར་ཕྱིན་པས།། ས་ལམ་ཡོན་ཏན་ཇི་བཞིན་
བརྙེས་རྣམས་ཀྱི། མངོན་ཤེས་སྟོབས་ཀྱིས་གདུལ་བྱའི་ཁམས་གཟིགས་ནས༎
རྣམ་ཐར་ཕྱོགས་ཙམ་མཚོན་དེས་འགྲོ་མང་འདུལ།། སོ་སྐྱེས་རང་བློ་ཙམ་ཡང་
ལྐོག་གྱུར་པས།། ཆོས་བརྒྱད་དབང་གི་ཡོན་ཏན་མེད་བཞིན་དུ།། རང་ཉིད་
སྒྲོག་རྣམས་ཆོས་འགལ་ཁུར་པོ་ལྕི༎ སྙིགས་དུས་ལོག་ལྟའི་ཤུགས་བརྡོལ་བླུན་
པོའི་བློ༎ དྲང་དོན་དགོས་པ་གཟིགས་ནས་སྙིང་རྗེ་ཡི།། སྟོབས་ལྡན་དམ་པ་
འགའ་ཡིས་ཉིང་འཁྲུལ་གྱི། ཕྱོགས་ཙམ་གསལ་ཕྱིར་སྦ་འོས་ཅུང་ཟད་བརྗོད།།
དེ་ལ་མིའི་ཆོས་བླ་མའི་ཡོན་ཏན་དང་ལྡན་ངེས་པ་དག་གིས་ཀྱང་སྐབས་སུ་
མ་བབས་པར་རང་ཉིད་ཀྱིས་བསྒྲགས་པར་བྱ་བ་མ་ཡིན་ཏེ་རྒྱལ་སྲས་འཕགས་

40
༄༅།ཀོང་སྤྲུལ་ཡོན་ཏན་རྒྱ་མཚོའི་རྣམ་ཐར།
པའི་ས་ཆེན་པོ་ལ་བཞུགས་པ་རྣམས་ཀྱིས་ཀྱང་དེ་བཞིན་གཤེགས་པས་མ་གནང་
བར་དུ་རང་ཉིད་ཀྱི་ཡེ་ཤེས་དང་ཏིང་ངེ་འཛིན་དང་སྨོན་ལམ་དང་རྫུ་འཕྲུལ་གྱི་
སྟོབས་ལ་སོགས་པ་ཐུན་མོང་དུ་སྟོན་པར་མི་མཛད་པ་དང་། རྡོ་རྗེ་ཐེག་པའི་
ལམ་རིམ་པ་གཉིས་ལས་དྲོད་ཐོབ་པའི་རྟགས་ནི་དེ་ལས་ཀྱང་གསང་ཞིང་སྦ་བར་
རྡོ་རྗེ་འཆང་གི་བཀས་བཅད་པས་ཆོས་ཉིད་ཀྱི་བདེན་པ་གཟིགས་པ་རྣམས་ཀྱིས་
སྐལ་ལྡན་གྱི་གདུལ་བྱ་འདུལ་བའི་ཆེད་དུ་ཕྱོགས་ཙམ་སྟོན་པ་ལས། སྦྱོར་ལམ་
ལ་གནས་པ་མན་ཆད་ཀྱིས་ཁྱབ་བརྡལ་དུ་མི་བསྒྲགས་པའི་དམ་ཚིག་ཡིན་པ་དང་
འགལ། ཡོན་ཏན་མེད་པ་ལ་ཡོད་པར་བརྫུ་བའི་ལྷ་མཐོང་འདྲེ་མཐོང་མངོན་
ཤེས་རྫས་སྔགས་ཀྱི་གྲུབ་རྟགས་ལ་སོགས་པ་སྡོམ་ལྡན་གྱིས་བྱས་ན་སྡོམ་པ་རྩད་
ནས་འཇིག་པས་དངོས་གྲུབ་ཀྱི་སྐལ་བ་ཆད་ཅིང་ཚ་དམྱལ་གྱི་སྡུག་བསྔལ་ཚད་
མེད་པ་མྱོང་དགོས་པའི་ཕྱིར་ལས་འབྲས་ཤེས་པ་དག་གིས་སྲོག་ལ་བབས་ཀྱང་སྨྲ་
སྤོབས་པར་མི་སྣང་ཞིང་། ཕལ་པ་སྡོམ་པ་ཉམས་རྒྱུ་མེད་ཀྱང་རྫུན་སྨྲ་བ་ཉིད་
རང་ཉིད་རང་བཞིན་གྱིས་ཁ་ན་མ་ཐོ་བ་མི་དགེ་བའི་ལས་ཡིན་པའི་ཕྱིར་ལྷ་དང་
བཅས་པའི་འཇིག་རྟེན་གྱིས་ཁྲེལ་ཞིང་ངན་སོང་གི་སྡུག་བསྔལ་མྱོང་དགོས་པ་
དང་། སྔོན་ལས་བསོད་ནམས་ཀྱི་འཕྲོ་སྨིན་པ་ཁ་ཅིག་ནག་ཕྱོགས་འབྱུང་པོས་
གྲོགས་བྱས་ཏེ་རེ་ཞིག་རྫུན་ཚིག་ཐོག་ཏུ་ཁེལ་ནས་སྐལ་དམན་བསོད་ནམས་ཆུང་
བའི་སྐྱེ་ བོ་ དང་ ཟས་གོས་འདུ་བ་ལྟར་སྣང་ཡང་། མཐར་སྨྲ་བ་པོའི་བརྫུན་
མཚང་བརྡོལ། རང་དང་འབྲེལ་ཚད་འདི་ཕྱི་གཉིས་ཀར་ཕུང་ལ་སྦྱོར་བ་མཐོང་
ཆོས་སུ་གྲུབ་པས་མིན་པ་ལ་ཡིན་པ་དང་། མེད་པ་ལ་ཡོད་པར་བརྫུ་བ་ལྟ་ཅི་
སྨོས། བདེན་པའི་དངོས་པོ་བརྗོད་པ་ལ་དུས་དང་སྐབས་ཕྱེད་དགོས་པར་སྣང་
བས་བདག་ལྟ་བུའི་སོ་སྐྱེ་ཤིན་ཏུ་ཐ་ཤལ་པ་ཚོགས་ལམ་ཙམ་གྱི་སྣེ་ལེགས་པར་མ་
ཟིན་པ་ཞིག་ལ་འཕགས་པའི་ཆོས་ཀྱི་ཡོན་ཏན་གསང་འོས་པ་ནི་གང་ཡང་མི་
སྣང་ བས་ དབུལ་ པོའི་ མཛོད་ དུ་ དཀོར་ ནོར་ བཞིན་ ཡེ་ གསང་ ཐབས་ ཆོད།
སྟབས་ལེགས་ཀྱིས་ལྟས་བཟང་ཕྲན་ཚེགས་དང་རྨི་ལམ་ཟ་ཟི་ཙམ་རེ་ནི་ལམ་གྱི་

༄༅།སྤྱི་དོན་དང་པོ། པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་རྩལ་གྱི་རྟོཊ་བརྗོད། 41
དྲོད་རྟགས་སམ་སྐྱོན་ཡོན་གང་ཡང་མ་ཡིན་པས་དེ་ལྟ་བུ་གསང་ན་དངོས་གྲུབ་
ཐོབ་པའི་རེ་བའང་མེད་ལ། བཤད་པས་གོ་འཕང་ཉམས་པའི་དོགས་པའང་མ་
མཆིས་པ་དང་། སྐྱེ་བ་དང་རྣམ་འཕྲུལ་དུ་གྲགས་པ་ལ་རང་ཉིད་ཀྱིས་ནི་སྐྱེ་བ་སྔ་
མ་ལྟ་ཅི་སྨོས། ཚེ་འདིའི་འདུན་སྤྱོད་ཀྱང་ཉིན་རེ་བཞིན་དུ་སྔ་མ་ཅི་བྱས་དང་
གང་སྨྲས་ཕལ་ཆེར་བརྗེད་ངས་སུ་སོང་ནས་དྲན་ལམ་དུ་མི་སྣང་བས་སྐྱེ་བ་དྲན་
པའི་རེ་བ་ཟད་ཅིང་། གལ་ཏེ་དྲན་དུ་ཟིན་ནའང་། འཕགས་པ་དང་དམ་པའི་
རྣམ་ཐར་འཛིན་པའི་གང་ཟག་མཆོག་གི་སྐྱེ་བ་ནི་དྲན་རྒྱུས་ཕོངས་པར་སྣང་སྟེ།
སྔ་མ་གང་བྱས་ད་ལྟའི་ལུས་ལ་ལྟོས།། ཕྱི་མ་ཅི་འགྱུར་ད་ལྟའི་ལས་ཀྱིས་བྱེད༎
ལས་ནི་ལུས་དང་གྲིབ་མ་བཞིན་དུ་འབྲང་།། ཞེས་གསུངས་པ་ལྟར་སྔོན་གྱི་ཚེ་
རབས་མང་པོ་ལ་དགེ་བའི་རྩ་བ་བསགས་པས་ད་ལྟ་ཆོས་ལྡན་གྱི་མི་ལུས་རྣམ་
པར་དག་པ་ཐོབ་ཏུ་ཟིན་ཀྱང་རྒྱུད་ཉོན་མོངས་པའི་གཞན་དབང་ཁོ་ནར་འཆེལ་
བ་ལས་རྗེས་སུ་དཔག་པའི་རིག་པས་གཞལ་ན། སོ་སྐྱེ་འཁོར་བ་ཐོག་མེད་ནས་
བག་ཆགས་ཁ་བརྒྱུད། དེ་ཁམས་གསུམ་དུ་འཁོར་ཞིང་ད་དུང་འཁོར་བ་མཐའ་
མེད་དུ་འཁོར་ཞིང་ འཁྱམས་ པའི་ རང་ བཞིན་ ཅན་ ཉིད་ དུ་ངེས་པ་རྙེད་ཀྱང་།
མི་བསླུ་ངེས་པའི་དཔལ་ལྡན་བླ་མ་ཆོས་དང་ཡེ་ཤེས་ཀྱི་སྤྱན་ལྡན་རྣམས་ཀྱིས་
རང་རང་གི་དགོངས་པ་དང་། ཨོ་རྒྱན་སངས་(རྒྱས་) གཉིས་པ་སོགས་རྩ་བ་
གསུམ་གྱི་བརྡ་དང་ལུང་ལ་བརྟེན་ནས་འཕགས་ཆེན་རྣམས་ཀྱི་རྣམ་འཕྲུལ་དུ་
ལྐོག་ན་མོར་མ་ཡིན་པར་ཡོངས་གྲགས་ཁྱབ་བརྡལ་དུ་ལུང་བསྟན་རྗེས་སུ་གནང་
བས་དབུགས་དབྱུང་སྩལ་བ་ཐོབ་པ་ལ་བརྟེན། མཆོག་དམན་ཕལ་མོ་ཆེས་གང་
ཟག་དམ་པར་བཟུང་སྟེ་བསོད་ནམས་སྤེལ་བའི་གནས་སུ་བྱེད་པ་དང་། དག་
སྣང་གི་སྤྱན་རས་ཡངས་ཤིང་རང་ཉིད་ལ་བླ་མར་འཛིན་པ་རྣམས་ཀྱིས་དྲང་དོན་
ཉིད་ངེས་པའི་དོན་དུ་བཟུང་ནས་རེ་འདུན་ཆེ་བ་དང་། ཁྱད་པར་ཚེ་རབས་སྔ་
མར་ཡབ་སྲས་གོང་མ་རྣམས་སོགས་སྐྱེས་ཆེན་རྣམས་ལ་བཟང་འབྲེལ་ཐོགས་
པའི་ཐུགས་བསྐྱེད་དང་སྨོན་ལམ་གྱི་འཕེན་ཤུགས་ལྟ་བུས་རྒྱལ་བ་ཀར་འབྲུག་སི་

42
༄༅།ཀོང་སྤྲུལ་ཡོན་ཏན་རྒྱ་མཚོའི་རྣམ་ཐར།
ཏུ་ཡབ་སྲས་གཙོས་སྐྱེས་ཆེན་ཡོངས་གྲགས་མང་པོ་ལ་རྡོ་རྗེ་ཐེག་པའི་སྨིན་གྲོལ་
དང་གཞུང་ལུགས་རིག་གནས་ཡན་ཆད་ཀྱི་ཞབས་འདེགས་ཞུ་བ་པོར་ཡང་གྱུར་
གཤིས། གཅིག་ཏུ་རྗེ་བཙུན་བླ་མ་དམིགས་པ་མེད་པའི་ཐུགས་རྗེ་དང་ལྡན་པ་
རྣམས་ཀྱིས་བརྩེ་བས་རྗེས་སུ་བཟུང་བའི་བཀའ་ལུང་གཡས་ཆུང་རས་ཆོད་ཆུད་
ཟོས་སུ་བཏང་བ་མི་རིགས་ཤིང་། དེ་ཙམ་ལ་ས་བོན་དུ་བྱས་ནས་དོན་དམ་དུ་
བཟུང་ན་རྡོ་ རྗེའི་ གསུང་ ལ་ བསླུ་ བ་ མི་ སྲིད་ པས་ མ་ འོངས་ པར་ ངེས་ དོན་ ཏུ་
འགྱུར་པའི་ རྟེན་འབྲེལ་ འགྲིགས་པར་འགྱུར་ བ་ དང་། གཉིས་སུ་ མོས་ལྡན་
རྣམས་ཀྱིས་ཀྱང་དད་པ་བྱས་ན་ཁྱི་སོ་ལ་རིང་བསྲེལ་གྱི་དཔེ་བཞིན་དམ་པ་དེ་
དག་གི་རྣམ་འཕྲུལ་དུ་ཡིད་ཆེས་པས་གསོལ་བ་བཏབ་ན་ཚེ་རབས་ཀུན་ཏུ་དམ་
པ་རྣམས་ཀྱིས་རྗེས་སུ་འཛིན་པའི་རྒྱུར་འགྱུར་བ་དང་། གསུམ་དུ་ཐ་མལ་པའི་
སོ་སྐྱེ་མངོན་རྗེས་ཚད་མས་གྲུབ་པའི་མཚན་ཉིད་དང་ཡོན་ཏན་གང་ཡང་མེད་པ་
ཞིག་ཡབ་སྲས་སྐྱེས་ཆེན་དེ་དག་གིས་སྟེས་དབང་ཙམ་གྱིས་བླ་མར་བསྟེན་ན་ཆོས་
དང་མི་མཐུན་པའི་རྣམ་ཐར་དུ་འགྱུར་བས་ཡུལ་མཆོག་དེ་རྣམས་ཀྱིའང་ཞབས་
འདེགས་སུ་འགྱུར་བའི་ཕྱིར་འདིར་བརྗོད་པར་བྱ་བ་ལ་གསུམ། དམ་པ་རྣམས་
ཀྱི་སྐྱེས་རབས། ལུང་བསྟན་རྣམས་ནས་ཟིན་ཚུལ། ཟབ་མོ་གཏེར་གྱི་དངོས་
གྲུབ་ཆ་ཤས་ཙམ་ཐོབ་པའི་ཚུལ་བརྗོད་པའོ༎
ས་བཅད་དང་པོ། དམ་པ་རྣམས་ཀྱི་སྐྱེས་རབས།
དང་པོ་ནི། དེའང་ཁོ་བོ་ཅག་ཐོག་མ་མེད་པའི་དུས་ནས་གཟུང་འཛིན་གྱི་
རྣམ་པར་རྟོག་པ་སྐད་ཅིག་མ་ལ་བརྟེན་ནས་འཁྲུལ་པའི་གཞན་དབང་དུ་འཕྱན་
ཏེ་ཁམས་གསུམ་གྱི་གནས་རིས་ཀུན་ཏུ་ལུས་གྲངས་མེད་པ་བླངས། ཉོན་མོངས་
པས་བསྐྱེད་པའི་ལས་བསམ་གྱིས་མི་ཁྱབ་པ་བསགས། མཐའ་མེད་པའི་འཁོར་

༄༅།སྤྱི་དོན་དང་པོ། པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་རྩལ་གྱི་རྟོཊ་བརྗོད། 43
བའི་རྒྱ་མཚོ་ཆེན་པོར་སྡུག་བསྔལ་གསུམ་གྱི་རྦ་རླབས་ཀྱིས་རྟག་ཏུ་གཡེང་བཞིན་
པར་གནས་པས་ད་དུང་དུའང་ལམ་སྣ་ཙམ་ཡང་མ་ཟིན་པ་ལ། འཕགས་པ་
དང་དམ་པའི་སྐྱེ་བ་དང་སྤྲུལ་བ་སོགས་རང་བློ་ལྐོག་ཏུ་མ་གྱུར་པས་རེ་བ་ག་ལ་
ཡོད་ཅིང་། མཁས་པ་རྣམས་ཀྱིས་ བརྟགས་ཀྱང་ དངོས་ པོ་ སྟོབས་ ཞུགས་ ཀྱི་
རིགས་པ་ཚད་མས་མ་གྲུབ་པས་མིན་པ་ལ་ཡིན་པ་དང་། མེད་པ་ལ་ཡོད་པར་
བརྫུས་པའི་མི་ཆོས་བླ་མའི་རྫུན་གྱིས་དམྱལ་བའི་ས་བོན་ཆེད་དུ་བསྒྲུབ་པ་ནི་
སེམས་ལྡན་སུ་ཞིག་གིས་སྤོབས། འོན་ཀྱང་ཡེ་ཤེས་ཀྱི་སྤྱན་ལྡན་དཔལ་ལྡན་བླ་
མ་རྣམས་དང་། ཚད་མར་གྱུར་པའི་སྐྱེས་ཆེན་རྣམས་ཀྱིས་ངོ་བསྟོད་དང་གཅམ་
བུ་ཙམ་མ་ཡིན་པར་ལུང་བསྟན་དང་། ཁྱད་པར་ལྐོག་གྱུར་གྱི་གནས་ལ་སངས་
རྒྱས་གཉིས་པ་པདྨ་ཀ་རའི་གཏེར་ལུང་ལ་མཆོག་དམན་ཀུན་གྱིས་ཚད་མར་གྱུར་
པས་དེའི་དབང་དུ་བྱས་ཏེ་ཕྱོགས་ཙམ་འགོད་པ་ཡིན་ནོ༎
དེའང་རྡོ་རྗེ་འཆང་པདྨ་ཉིན་བྱེད་དབང་པོ་དང་། རྒྱལ་དབང་བཅུ་བཞི་
པ་ཐེག་མཆོག་རྡོ་རྗེས་སྨིན་གླིང་གཏེར་ཆེན་གྱི་རྣམ་འཕྲུལ་ཡིན་པར་གསུངས་
ཤིང་སྔ་མས་ཞབས་བརྟན་དང་ཕྱི་མས་སྐྱེས་རབས་གསོལ་འདེབས་མཛད་པ་
ལས་རྟོགས་ པར་ ནུས། མཁན་ ཆེན་ ཟླ་ བཟང་ སྤྲུལ་ བའི་ སྐུས་ ཐུགས་ དམ་
བརྟགས་པར་དེ་དོན་ཤིན་ཏུ་གསལ་བ་གཟིགས། ཐམས་ཅད་མཁྱེན་གཟིགས་
འཇམ་དབྱངས་ མཁྱེན་ བརྩེའི་ དབང་ པོས་ ཐུགས་ དམ་ བརྟགས་ པར། ཀུན་
དགའ་བོ། བཻ་རོ། ཀླུ་མེས། ཟུར་ཆེན་རྣམས་དང་། འཕྲང་མགོ་གཏེར་སྟོན་
ཤེས་རབ་འོད་ཟེར་རྣམས་ཡིན་པར་གཟིགས་ཤིང་། མནལ་ལམ་ཞིག་ཏུ་མུས་
ཆེན་སངས་རྒྱས་རིན་ཆེན་དང་བ་ཡོ་ཆོས་བཟང་ཡིན་པ་དང་། སྙེ་མདོ་ཀུན་
དགའ་དོན་གྲུབ་ཡིན་པ་གསལ་བར་དྲན་གསུངས། དགོངས་པའི་གསལ་སྣང་
དམ་རྒྱུ་མཚན་མ་གསུངས་ཀྱང་ཇོ་ནང་རྗེ་བཙུན་ཏ་ར་ནཱ་ཐ་དང་། རྩེ་ལོ་སྣ་
ཚོགས་རང་གྲོལ་ཡིན་པར་དུས་རྒྱུན་ཐུགས་ཐག་བཅད། གཏེར་ཆེན་མཆོག་
གྱུར་གླིང་ པས་ བཻ་ རོའི་ རྣམ་འཕྲུལ་ དུ་ ཡིན་པའི་རྟགས་དང་ རྒྱུ་ མཚན་འབྲེལ་

44
༄༅།ཀོང་སྤྲུལ་ཡོན་ཏན་རྒྱ་མཚོའི་རྣམ་ཐར།
ཆགས་པ་དང་། བ་ཡོ་ཆོས་ཀྱི་བློ་གྲོས་ཡིན་པའི་གསལ་སྣང་ཤར། འོན་ཀྱང་
དམ་པ་རྣམས་ཀྱི་གསུང་ལ་དགོངས་གཞི་དགོས་པ་དངོས་ལ་གནོད་བྱེད་གསུམ་
དུ་མཆིས་ཏེ། དགོངས་གཞི་ནི་མདོ་སྡེ་རྒྱན་ལས། དེ་བཞིན་ཉིད་ནི་ཐམས་
ཅད་ལ༎ ཁྱད་པར་མེད་ཀྱང་དག་གྱུར་པ༎ དེ་བཞིན་གཤེགས་ཉིད་དེ་ཡི་ཕྱིར༎
འགྲོ་ཀུན་དེ་ཡི་སྙིང་བོ་ཅན། ཅེས་དང་། རྒྱུད་བླ་མ་ལས། རྫོགས་སངས་སྐུ་
ནི་འཕྲོ་ཕྱིར་དང་།། དེ་བཞིན་ཉིད་དབྱེར་མེད་ཕྱིར་དང་།༎ རིགས་ཡོད་ཕྱིར་ན་
ལུས་ཅན་ཀུན།། རྟག་ ཏུ་ སངས་ རྒྱས་ སྙིང་ པོ་ ཅན།། ཅེས་སོགས་རྒྱས་པར་
བསྟན་པ་ལྟར་ཡ་གི་ཐོག་མའི་མགོན་པོ་ནས་མ་ཀི་འཇག་མིག་གི་སྲིན་བུ་ཡན་གྱི་
རྒྱུད་ལ་བདེ་བར་གཤེགས་པའི་སྙིང་པོ་ལ་ཆེ་ཆུང་བཟང་ངན་འཕེལ་འགྲིབ་མེད་
པར་བཞུགས་པས་བཻ་རོ་ཙམ་དུ་མ་ཟད་རྣམ་པར་སྣང་མཛད་ཡིན་བྱས་ཀྱང་གཞི་
མ་གྲུབ་པའི་བརྫུན་གསུང་བར་མི་འགྱུར་ལ། རྣམ་པ་གཅིག་ཏུ་ན། ཡེ་ཤེས་
མཁའ་འགྲོ་མཚོ་རྒྱལ་གྱི་ཞལ་ནས། མ་འོངས་གཏེར་གྱི་ཆོས་ལ་མོས་པ་ཀུན༎
དེང་སང་གུ་རུའི་ཞལ་མཐོང་སྨོན་ལམ་བཏབ། ཐམས་ཅད་ལས་ཅན་ཡིན་པས་
དགའ་ བ་ སྒོམས།། ཁོ་ མོའི་ ཚིག་ འདི་ རིན་ ཆེན་ གསེར་ལས་དཀོན། ཅེས་
གསུངས་པས་ གུ་ རུ་ རིན་ པོ་ ཆེ་ དང་ ལོ་ ཆེན་ བཻ་ རོ་ རྣམས་ བོད་ ཡུལ་ དུ་ ཞལ་
བཞུགས་པའི་སྐབས་མི་ལུས་ཐོབ་ནས་ཞལ་མཐོང་འབྲེལ་བ་ཅུང་ཟད་ཐོབ་པའི་
ཐུགས་རྗེ་ལ་བརྟེན་ནས་ད་ལྟ་དལ་འབྱོར་ཐོབ་ཅིང་རྡོ་རྗེ་ཐེག་པ་སྤྱི་དང་ཁྱད་
པར་བ་རྣམས་བདེ་བླག་ཏུ་མཇལ་ཞིང་དམ་པ་དེ་དག་གི་བྱིན་རླབས་འཇུག་པའི་
སྣོད་རུང་ཙམ་ཡིན་པར་བྱས་ནའང་མི་འཐད་པ་མེད་ལ།
དགོས་པ་ནི། རྒྱན་ལས། གང་ཞིག་སེམས་ཅན་མིར་གྱུར་བས།། ཚད་
མེད་སྐད་ཅིག་རེ་རེ་ལ།། རྫོགས་པའི་སངས་རྒྱས་ཐོབ་དེའི་ཕྱིར།༎ ཞུམ་པ་དང་
དུ་བླང་མི་བྱ།༎ ཞེས་གསུངས་པ་ལྟར་སེམས་ཞུམ་པ་བསལ་བས་རང་གཞན་གྱི་
༼ན་སྒྲུབ་པ་ལ་སྤྲོ་བའི་མཐུ་བསྐྱེད་པ་དང་། ཐོས་བསམ་སྒོམ་པའི་ཡོན་ཏན་
ཅུང་ཟད་ཡོད་ན་བསྟན་པ་ལ་ཕན་པའི་ལག་རྗེས་འགྲུབ་པ་དང་། སྐལ་མཉམ་